Joel Pohjanpalo
Joel Julius Ilmari Pohjanpalo (talaffuzi: Yoel Yulius Ilmari Poxyanpalo; 1994-yil 13-sentyabrda tugʻilgan) — finlandiyalik professional futbolchi, Italiya Serie B klubi Venezia hujumchisi. U Finlandiya milliy futbol terma jamoasini ham himoya qiladi. Pohjanpalo Finlandiyaning Helsinki shahrida tugʻilgan va u yerda faoliyatini HJK klubi bilan boshlagan. U Veikkausliigadagi debyutini 2011-yil 26-oktyabrda 17 yoshida qilgan va 2013-yilda 19 yoshida Germaniyaga koʻchib oʻtgan. Pohjanpalo 2012-yil noyabrida, oʻn sakkiz yoshida Finlandiya terma jamoasi safida debyut qilgan va oʻshandan beri oʻttizdan ortiq oʻyinda maydonga tushgan, jumladan, 2018- va 2022-yilgi FIFA Jahon chempionati saralash oʻyinlarida ishtirok etgan.